ΓΡΑΠΤΗ ΕΡΩΤΗΣΗ E-1845/02

υποβολή: Marco Cappato (NI) προς την Επιτροπή

(28 Ιουνίου 2002)

Θέμα: Υπόθεση του Τυνήσιου πολίτη Zouhair Yahyaoui

Στις 4 παρελθόντος Ιουνίου Zouhair Yahyaoui συνελήφθη από τις αστυνομικές δυνάμεις της Τυνησίας. Συλληφθείς από αστυνομικούς με πολιτικά που δεν παρουσίασαν ταυτότητα, συνοδεύθηκε στην κατοικία του όπου χωρίς κάποιο ένταλμα συλλήψεως οι αστυνομικοί προέβησαν στην κατάσχεση προσωπικούλικού πληροφορικής. Ο Yahyaoui είναι ο webmaster της ιστοσελίδας www.tunezine.com, στην οποία βρίσκονται δύο φόρα συζήτησης on-line και ένα καθημερινό newsletter. Η ιστοσελίδα δημοσιεύει άρθρα και μοιράζει πληροφορίες σχετικά με την πολιτική κατάσταση στην Τυνησία η οποία χαρακτηρίζεται από έλλειψη ελευθερίας και από καταπίεση όλων των αντίθετων φωνών στην εξουσία του Προέδρου Zine Bel Ali.

Ο Yahyaoui προσήχθη για πρώτη φορά ενώπιον του Πρωτοδικείου της Τύνιδας στις 13 παρελθόντος Ιουνίου, και κατηγορήθηκε για διάδοση ψευδών ειδήσεων και κλοπή. Ο Yahyaoui κινδυνεύει για έκαστο εκ των αδικημάτων αυτών με φυλάκιση έως και 5 ετών. Η δίκη θα αρχίσει και πάλι στις 20 Ιουνίου ενώ στο μεταξύ δεν έχει ακόμη επιτραπεί στους δικηγόρους να συναντήσουν τον πελάτη τους.

Έχει φροντίζει η Επιτροπή να ζητήσει επισήμως από την πρεσβευτή της Τυνησιακής Δημοκρατίας διευκρινίσεις σχετικά με την κατάσταση· Εάν όχι γιατί· Εάν ναι πιες απαντήσεις έλαβε·

Σε ποια διαβήματα προτίθεται να προβεί η Επιτροπή ώστε να ωθήσει την κυβέρνηση της Τυνησίας να εγγυηθεί ότι τα δικαιώματα ελευθερίας της έκφρασης και δίκαιης δίκης θα εξασφαλισθούν από τις αρχές της χώρας στην περίπτωση του Zouhair Yahyaoui;

Σε ποιες ενέργειες προτίθεται να προβεί η σταθερή και συστηματική παραβίαση των δικαιωμάτων του πολίτη και των πολιτικών δικαιωμάτων των τυνησίων πολιτών που παραβιάζουν ανοιχτά το άρθρο 2 της Συμφωνίας σύνδεσης ΕΕ-Τυνησίας·

Κοινή απάντησητου κ. Patten εξ ονόματος της Επιτροπήςστις γραπτές ερωτήσεις E-1845/02 και P-2065/02

(26 Ιουλίου 2002)

Η Επιτροπή είναι καλά ενημερωμένη από διάφορες πηγές για την περίπτωση της παραβίασης των ανθρωπίνων δικαιωμάτων στην Τυνησία και ιδιαίτερα για τις περιπτώσεις του Zouhair Yahyaoui και της Radhia Nashraoui. Τον Ιούλιο του 2002, η ΕΠιτροπή έθεσε με μεγάλη σαφήνεια το θέμα του σεβασμού των βασικών ανθρωπίνων δικαιωμάτων σε διάφορους τυνήσιουςπουργούς και ανώτερους κρατικούς λειτουργούς, μεταξύ των οποίων και στον Υφυπουργό Εξωτερικών κ. Youssef Mokaddem.

Η Επιτροπή προτίθεται, εντούτοις, να εξετάσει την ανάληψη και άλλων τρόπων δράσης από κοινού με τα κράτη μέλη.

Εκτός από τις περισσότερο παραδοσιακές διπλωματικές επαφές, η Επιτροπή έχει επιπλέον στη διάθεσή της το μέσον που αποτελεί η οικονομική συνεργασία με τις τυνησιακές αρχές που όλο και περισσότερο προσανατολίζονται προς την προαγωγή των ανθρωπίνων δικαιωμάτων, της δημοκρατίας και του κράτους δικαίου. Στην περίπτωση αυτή, έχει ιδιαίτερη σημασία και σημαντικές μακροχρόνιες επιπτώσεις ένα πρόγραμμα που ήδη καταρτίζεται και που στοχεύει στον εκσυγχρονισμό του δικαστικού τομέα στην Τυνησία.

Παράλληλα, η Τυνησία είναι μια από τις 29 χώρες στόχευσης στο πλαίσιο της Ευρωπαϊκής πρωτοβουλίας για τη δημοκρατία και τα ανθρώπινα δικαιώματα για την περίοδο 2002-2004. Μία από τις δύο κύριες προτεραιότητες που καθορίζονται για την Τυνησία είναι η ανεξαρτησία της δικαστικής εξουσίας και η πρόσβαση στη δικαιοσύνη [σχετική πρόσκληση γιαποβολή προτάσεων απευθυνόμενη σε ανεξάρτητες μη κυβερνητικές οργανώσεις (ΜΚΟ) θα δημοσιευτεί τον Σεπτέμβριο του 2002].

Τέλος, η προσεχής συνεδρίαση της επιτροπής σύνδεσης (που θα πραγματοποιηθεί στην Τύνιδα στις 24 Σεπτεμβρίου 2002) θα δώσει στην Επιτροπή την ευκαιρία συνέχισης του διαρκούς πολιτικού διαλόγου, συμπεριλαμβανομένων των ανθρωπίνων δικαιωμάτων και της δημοκρατίας, με την τυνησιακή κυβέρνηση.